OpenLLM-France/wikimedia huggingface dataset:
# Ama (Aichi)

Ama (あま市, Ama-shi) és una ciutat situada a la prefectura d'Aichi, Japó. L'1 d'octubre de 2019, la ciutat tenia una població estimada de 87.651 en 36.997 llars i una densitat de població de 3.188 persones per km². L'àrea total de la ciutat era de 27,49 quilòmetres quadrats. Ama és membre de l'Aliança de les ciutats sanes (AFHC) de l'Organització Mundial de la Salut.

## Geografia

Ama es troba a l'extrem oest de la prefectura d'Aichi, al mig de la plana de Nōbi. La ciutat es troba al nivell del mar o per sota. Es troba a 15 minuts del centre de Nagoya amb cotxe o tren.

### Clima

La ciutat té un clima caracteritzat per estius calorosos i humits, i hiverns relativament suaus (classificació climàtica de Köppen). La temperatura mitjana anual a Ama és de 15,7 °C. La precipitació mitjana anual és de 1.699 mm, sent el setembre com el mes més plujós. Les temperatures són de mitjana més altes a l'agost, al voltant dels 28,0 °C, i les més baixes al gener, al voltant dels 4,4 °C.

## Història

Ama formava part de l'antiga província d'Owari, i ha estat habitada contínuament des del període Jomon.
El temple de Jimoku-ji va ser fundat al període Asuka per l'emperadriu Suiko.
Des del període Kamakura, va ser un shukuba al Kamakura Kaidō. Durant el període Sengoku, va ser la llar del dàimio Hachisuka Masakatsu, el clan del qual governava des del castell de Hachitsuka. També va ser el lloc de naixement de Fukushima Masanori, un altre senyor de la guerra del període Sengoku.
Durant el període Edo, va formar part de les propietats de l'Owari Tokugawa del domini Owari. Des del període Edo, la zona era coneguda com un centre de producció de cloisonné.
Durant l'inici del període Meiji, l'àrea es va organitzar en diversos pobles sota el districte d'Ama, prefectura d'Aichi amb l'establiment del sistema modern de municipis.
Jimokuji, va ser elevat a l'estatus de ciutat el 1933, Miwa el 1958 i Shippō el 1966. Les tres ciutats, més la ciutat d'Ōharu, van començar les discussions sobre la fusió el 2008; tanmateix, no es va poder fer un acord amb Ōharu, que va deixar les discussions més tard aquell any. Els tres pobles restants van aprovar un referèndum el 2009, i la nova ciutat d'Ama va ser fundada i creada el 22 de març de 2010.

## Referències

* ↑ Ama City official statistics (japonès)
* 1 2 3 Ama City official home page (japonès)
* ↑ Alliance for Healthy Cities official home page
* ↑ Ama climate data

## Enllaços externs

* Web oficial (japonès)
# Altmar

Altmar és una població dels Estats Units a l'estat de Nova York. Segons el cens del 2000 tenia 351 habitants.

## Demografia

Segons el cens del 2000, Altmar tenia 351 habitants, 119 habitatges, i 84 famílies. La densitat de població era de 62,7 habitants/km².
Dels 119 habitatges en un 31,1% hi vivien nens de menys de 18 anys, en un 52,1% hi vivien parelles casades, en un 12,6% dones solteres, i en un 28,6% no eren unitats familiars. En el 20,2% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,35.
Per edats la població es repartia de la següent manera: un 29,3% tenia menys de 18 anys, un 12,3% entre 18 i 24, un 25,1% entre 25 i 44, un 21,9% de 45 a 60 i un 11,4% 65 anys o més.
L'edat mediana era de 32 anys. Per cada 100 dones de 18 o més anys hi havia 89,3 homes.
La renda mediana per habitatge era de 31.786 $ i la renda mediana per família de 33.750 $. Els homes tenien una renda mediana de 25.250 $ mentre que les dones 21.250 $. La renda per capita de la població era de 19.333 $. Entorn del 15,9% de les famílies i el 21,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Altmar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Altmar». American Fact Finder. Oficina del Cens dels Estats Units, 12-01-2010.
# Alexandre de Licòpolis

Alexandre de Licòpolis o Alexandre Licopòlites (en llatí Alexander Lycopolites, en grec Ἀλέξανδρος Λυκοπολίτης), va ser un religiós que portava l'epítet de Licòpolis, per què era originari d'aquesta ciutat d'Egipte o per què en va ser bisbe. Era de formació grega, probablement adquirida a Alexandria.
Va escriure la seva obra a finals del segle iii. Primer era pagà, segons indica ell mateix, i va ser instruït en el maniqueisme per deixebles de Mani, però després, segons Foci de Constantinoble, es va convertir al cristianisme i va ser bisbe. Va escriure en grec el Tractatus de Placitis Manichaeorum (Tractat contra les opinions dels maniqueus). Aquest llibre expressa opinions estrictament filosòfiques, no religioses, i en algunes parts parla com un pagà, quan menciona "als déus" i no a Déu. La seva crítica es dirigeix no només contra el maniqueisme, sinó també de manera genèrica contra el cristianisme, on assenyala les insuficiències de la seva moral. Per ell, Jesucrist seria com un "Sòcrates dels pobres", però no un salvador. Sembla però, que no era hostil a les doctrines cristianes.
A la seva mort el va succeir a Licòpolis (probablement) Meleci.

## Referències

* 1 2 Christie, Albany James. William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
* ↑ El Maniqueísmo: textos y fuentes. Madrid: Trotta, 2008, p. 371. ISBN 9788481649901.
# Alberto Ruiz Largo

Alberto Ruiz (Madrid, 27 de desembre de 1977) és un futbolista madrileny, que juga de davanter.

## Trajectòria

Es va forjar a les categories inferiors del Reial Madrid. A les files del Colmenar va ser el màxim golejador de Tercera, que va cridar l'atenció de l'Sporting de Gijón. Després de passar pel seu filial, debuta amb el primer equip asturià la temporada 97/98, tot jugant en dos partits a l'any del descens a Segona Divisió. Ja a la categoria d'argent, el madrileny passa a la plantilla sportinguista. En els quatre anys que hi roman no aconsegueix un lloc titular, tot i que disposa de minuts (87 partits amb els asturians).
L'estiu del 2003 marxa al Getafe CF, amb qui sí que es fa un lloc a l'onze titular. Destaca la temporada 04/05, quan el seu equip puja a Primera. El davanter hi va contribuir amb sis gols en 39 partits. A Primera, però, no té continuïtat amb el Getafe, i tan sols hi apareix en dues ocasions.
La temporada 05/06 fitxa per l'Elx CF. Qualla una bona temporada amb els valencians, però les lesions van afectar-lo greument i gairebé el van tindre en blanc dues campanyes.
# Alberto Rojo Blas

Alberto Rojo Blas (Guadalajara, 1975) és un polític espanyol del Partit Socialista Obrer Espanyol (PSOE), alcalde de Guadalajara des de juny de 2019. Entre 2003 i 2011 va ésser alcalde d'Hita.

## Biografia

Nascut el 1975 a Guadalajara, es va diplomar en Ciències Empresarials per la Universitat d'Alcalá. Es va iniciar en política en les Joventuts Socialistes de Guadalajara, assumint la seva primera responsabilitat política com a secretari general d'aquestes. Alcalde d'Hita entre 2003 i 2011. Va ésser també diputat de la sisena legislatura de les Corts de Castella-la Manxa (2003-2007). Empleat a l'empresa de logística Grup Pol entre 2010 i 2015, va ésser nomenat delegat de la Junta de Comunitats de Castella-la Manxa a Guadalajara el 2015. Cap de llista de la candidatura del PSOE a les eleccions municipals del 26 de maig de 2019 a Guadalajara. Després de l'anunci d'un acord de govern amb Ciutadans-Partit de la Ciutadania, va ésser investit com a alcalde el 15 de juny de 2019.

## Referències

* 1 2 3 Bachiller, Carmen «El delegado de la Junta quiere ésser candidato a la Alcaldía de Guadalajara». eldiario.es, 22-11-2018 [Consulta: 15 juny 2019].
* ↑ «Alberto Rojo Blas Delegado de la Junta en Guadalajara». JCCM. [Consulta: 15 juny 2019].
* ↑ Romero, David «Las fotos de su vida de Alberto Rojo». En Castilla-La Mancha, 10-05-2019.
* ↑ «Alberto Rojo, alcalde de Hita de 2003 a 2011, candidato oficial del PSOE a la Alcaldía de Guadalajara en mayo de 2019». El Heraldo del Henares, 26-11-2018 [Consulta: 15 juny 2019].
* ↑ «Cs i PSOE pacten governar dos anys cadascun en les alcaldies de Ciudad Real i Albacete». Europa Press. [Consulta: 13 juny 2019].
* ↑ Jiménez, S. «PSOE y Ciudadanos sellan en Castilla-La Mancha su primer gran pacto para repartirse gobiernos municipales». Periódico CLM, 13-06-2019 [Consulta: 15 juny 2019].
# Andelarre

Andelarre és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 119 habitants.

## Demografia
### Població

El 2007 la població de fet d'Andelarre era de 119 persones. Hi havia 44 famílies, de les quals 4 eren unipersonals (4 dones vivint soles i 4 dones vivint soles), 24 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 47 eren l'habitatge principal de la família, 1 era una segona residència i 1 estava desocupat. 47 eren cases i 2 eren apartaments. Dels 47 habitatges principals, 39 estaven ocupats pels seus propietaris i 8 estaven llogats i ocupats pels llogaters; 1 tenia tres cambres, 9 en tenien quatre i 37 en tenien cinc o més. 37 habitatges disposaven pel capbaix d'una plaça de pàrquing. A 14 habitatges hi havia un automòbil i a 32 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Andelarre el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 4 |
| 16 | 50 a 54 | 12 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 4 |
| 8 | 30 a 34 | 12 |
| 4 | 25 a 29 | 0 |
| 0 | 20 a 24 | 0 |
| 8 | 15 a 19 | 4 |
| 4 | 10 a 14 | 8 |
| 8 | 5 a 9 | 8 |
| 4 | 0 a 4 | 12 |

## Economia

El 2007 la població en edat de treballar era de 83 persones, 56 eren actives i 27 eren inactives. De les 56 persones actives 54 estaven ocupades (29 homes i 25 dones) i 2 estaven aturades (1 home i 1 dona). De les 27 persones inactives 13 estaven jubilades, 6 estaven estudiant i 8 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.

## Equipaments sanitaris i escolars

El 2009 hi havia 3 escoles maternals i 1 escola elemental integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Andelarre a l'INSEE.
* Évolution et structure de la population Fitxa amb el detall de dades d'Andelarre a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Clinton (Washington)

Clinton és una concentració de població designada pel cens dels Estats Units a l'estat de Washington. Segons el cens del 2000 tenia 868 habitants.

## Demografia

Segons el cens del 2000, Clinton tenia 868 habitants, 388 habitatges, i 254 famílies. La densitat de població era de 349,1 habitants per km².
Dels 388 habitatges en un 22,9% hi vivien nens de menys de 18 anys, en un 52,6% hi vivien parelles casades, en un 9,8% dones solteres, i en un 34,3% no eren unitats familiars. En el 27,3% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,68.
Per edats la població es repartia de la següent manera: un 20,2% tenia menys de 18 anys, un 5,2% entre 18 i 24, un 23,4% entre 25 i 44, un 30,4% de 45 a 60 i un 20,9% 65 anys o més.
L'edat mediana era de 46 anys. Per cada 100 dones de 18 o més anys hi havia 90,9 homes.
La renda mediana per habitatge era de 43.625 $ i la renda mediana per família de 51.667 $. Els homes tenien una renda mediana de 42.188 $ mentre que les dones 35.804 $. La renda per capita de la població era de 25.671 $. Aproximadament el 6,1% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Clinton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Gaspar Miró Noguera

Gaspar Miró Noguera (Campos, Mallorca, 1883 – febrer de 1936), conegut també com a “Mestre Gaspar Melero”, fou director de banda de música.
El seu període en actiu va tenir lloc abans de la Guerra Civil, durant la primera meitat del s. XX, època en què va dirigir dues bandes de música a Campos. La primera fou La Recreativa, que dirigí a partir del 1916 després de la mort del director precedent, José Amer. Més endavant, des de 1931 fins a la seva mort dirigí la Banda de Música d'El Centro o Cas Sant.
A més de director, segons Mn. Miquel Mas Ginard (2001), destacava com a intèrpret de clarinet, ja que a vegades feia de solista. També va arranjar diverses peces per a les bandes que dirigia.
El 2019, un conjunt de més de 1200 obres musicals d'estils musicals molt diversos que pertanyien a Miró, recopilades pel seu fill Bartomeu Miró Pizà, van ser estat cedides a l'Arxiu Històric Municipal de Campos (AHMC). Entre aquestes, a més de diferents peces de música ballable (jotes, polques, masurques), marxes, entre d'altres, s'hi conserven 20 partitures originals del compositor i director campaner Josep Amer Oliver (Campos, 1850-1916), conegut també com a Mestre Pep Gallego.

## Referències

* 1 2 3 «L'Ajuntament de Campos custodiarà les 1200 partitures de l'arxiu musical de Gaspar Miró Noguera, “Mestre Gaspar Melero”». Diari Campos. Ajuntament de Campos, 01-10-2019. Arxivat de l'original el 2021-03-05. [Consulta: 27 novembre 2020].
# London Overground Rail Operations Ltd

London Overground Rail Operations Ltd (LOROL) és una empresa, operadora de trens contractats per al servei ferroviari London Overground (LO), és un servei del grup National Rail i licitat per Transport for London.
LOROL era inicialment anomenada MTR Laing, una empresa conjunta entre MTR and Laing Rail. Amb el llançament de London Overground, l'empresa es va canviar de nom a LOROL. L'empresa actualment és propietat de MTR Corporation i Deutsche Bahn (DB Regio).
El contracte per operar els trens de LO es va signar el 2 de juliol de 2007 i LOROL va començar els serveis de London Overground l'11 de novembre del mateix any. El contracte és per a set anys amb la possibilitat d'una pròrroga de dos anys.

## Referències

* 1 2 «MTR Laing guanya la franquícia de North London Rail». Hemscott. [Consulta: 19 juny 2007].
* ↑ «Informació sobre LOROL (anglès)». LOROL, 01-04-2008. Arxivat de l'original el 2008-08-01. [Consulta: 4 agost 2008].
# Constellation Records

Constellation Records és un segell discogràfic independent canadenc amb seu a Montreal. Ha publicat àlbums de nombrosos grups de post-rock, com ara Godspeed You! Black Emperor, Thee Silver Mt. Zion Memorial Orchestra & Tra-La-La Band i Do Make Say Think.
El 25 de febrer de 2010, els fundadors de Constellation Records, Ian Ilavsky i Don Wilkie, van signar, juntament amb 500 artistes, una crida per a donar suport a la campanya internacional de Boicot, Desinversions i Sancions contra l'apartheid a Israel.
El 2020, a causa de la pandèmia de la COVID-19, Constellation Records va anunciar que els artistes de la discogràfica rebrien el 100% dels ingressos de la seva botiga web i de les vendes a Bandcamp. També va anunciar que havia «reservat un fons de contingència addicional per als artistes afiliats que podien trobar-se en una situació especialment precària o greu en les properes setmanes, i per a altres treballadors de la comunitat musical».

## Referències

* ↑ «A Note On the Artwork for Godspeed You! Black Emperor's Yanqui U.X.O.». Arxivat de l'original el 2003-04-09. [Consulta: 18 abril 2009].
* ↑ «Tadamon! » 500 Artists Against Israeli Apartheid». Tadamon.ca, 25-02-2010. Arxivat de l'original el 2011-01-28. [Consulta: 18 març 2015].
* ↑ «Digital Download Revenue Will be Paid in Full to Artists for the Rest – Constellation». Arxivat de l'original el 2021-04-30. [Consulta: 30 abril 2021].

## Enllaços externs

* Blood, Sweat + Vinyl: DIY in the 21st Century (VOSE) a YouTube
# Lažany

Lažany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1320.
# Taronites

La família dels Taronites fou un llinatge romà d'Orient originat en els prínceps de Taron Bagrat III i Gregori II, que el 968 van cedir el seu principat a l'imperi a canvi de terres i el títol de patrici.
La branca principal es va originar en Gregori II o Gregori Taronita (+995), casat amb Helena (filla de Miquel Lecapè i neta de Cristòfol Lecapè i de Sofia) que fou pare d'Aixot Taronita (+ 1005), magistros, que fou fet presoner pels búlgars i el 998 es va casar amb Miroslava, una filla o germana del tsar Samuel de Bulgària (+1014), i esdevingué governador de Dirràquion, ciutat que no triga a retrocedir als romans d'Orient. Aixot i Miroslava foren els pares de Gregori, patrici rebel executat el 1040. Gregori fou el pare de Miquel Taronita (+1093), protosebast, casat el 1067 amb Maria Comnena, filla de Joan Comnè, neta de Manuel Eròtic Comnè i besneta d'Isaac Comnè, i germana d'Aleix I Comnè emperador el 1081. Miquel i Maria van ser els pares de Joan Taronita-Comnè, sebast, duc de Skopje el 1092, mort vers el 1147. Joan fou el pare de Miquel Taronita; aquest només va tenir una filla, Maria Taronita (+1176) casada el 1146 amb Joan Ducas Comnè, duc de Xipre.
Gregori va tenir almenys un altre fill, en aquest cas una filla de nom Irene, que es va casar amb un membre d'una altra branca del llinatge de Taron, Romà Taronita. Segons d'altres, hi havia una altra filla, Agata, esposa de Constantí Escler.
La família va perdre tota influència a partir de la caiguda de l'Imperi Romà d'Orient i la formació de l'Imperi Llatí el 1204/1205.

## Notes

* ↑ Holmes 2005, p. 103-104, 196
* ↑ Kajdan 1991, p. 2012-2013

## Bibliografia

* Aleksandr P. Kajdan, The Oxford Dictionary of Byzantium, Oxford University Press, 1991 (ISBN 978-0-19-504652-6)
* Catherine Holmes, Basil II and the Governance of Empire (976-1025), Oxford University Press, 2005 (ISBN 978-0-19-927968-5)

## Enllaços externs

* Genealogia dels Bagratides
# Amós

Amós fou el primer profeta del que s'han conservat oracles a l'Antic Testament. Donà el seu nom al Llibre d'Amós. En aquest llibre (7, 14a) afirma que certament ell és un profeta (nabí), però no un profeta professional (ben nabí), cosa que ha fet pensar que potser era un funcionari del culte dedicat a l'endevinació, o un profeta no d'ofici, és a dir cridat directament per Jahvè.

## Vida

Pastor i segurament propietari de ramats, va néixer a Tecoa, poblet a prop de Betlem. Va viure en temps de Jeroboam II (783-743 aC). Va denunciar la idolatria, les injustícies socials i la immoralitat ètica, i el culte corrupte reduït a l'exterioritat en uns temps pròspers. Predicà tant a Judà com a Israel, llavors regnes separats. Atacà els sacerdots i els poderosos per les injustícies contra els pobres, la qual cosa li provocà molts enemics i fou expulsat de Betel pel rei, a instància del sacerdot Amàsies. Destaquen també les seves profecies sobre el judici final, que ell considerava reservat a una minoria. No es coneix res dels seus últims anys ni de la seva mort.

## Referències

* ↑ Montero, Santiago. Diccionario de adivinos, magos y astrólogos de la Antigüedad. Valladolid: Trotta, 1997, p. 55-56. ISBN 8481641618.
# Cista (bossa)

Cista (en llatí Cista, en grec χίστη) era una petita bossa o cistella, generalment feta de vímet, en què es podia posar qualsevol cosa, a l'antiga Roma. També tenien aquest nom unes determinades urnes de votació que s'usaven als comicis. Encara que sovint es confon amb la sitella, eren dos tipus de bossa diferents.
Cista s'anomenaren també les bosses portades normalment en processó als diversos festivals grecs dedicats a les deïtats Demèter i Dionís, que contenien elements sagrats vinculats al culte d'aquestes deïtats. Tenien una forma oblonga, diferent a les cistes usades com a bossa o urna de votació.

## Referències

* ↑ Smith, William (ed.). A Dictionary of greek and roman antiquities. Londres: John Murray, 1875, p. 288.
Viccionari
# Christian Bolaños

Christian Bolaños (Hatillo, 17 de maig de 1984) és un futbolista costa-riqueny de la dècada de 2010.
Fou internacional amb la selecció de Costa Rica.
Pel que fa a clubs, destacà a Saprissa, Copenhagen i Vancouver Whitecaps FC.
És germà del també futbolista Jonathan Bolaños.

## Referències

* ↑ «2018 FIFA World Cup Russia – List of Players» (PDF). Fédération Internationale de Football Association, 04-06-2018. Arxivat de l'original el 12 d'agost 2018.
* ↑ Christian Bolaños Fitxa i estadístiques a la FIFA
* ↑ Passo Alpuin, Luis Fernando. «Costa Rica – Record International Players». RSSSF, 25-04-2013. [Consulta: 8 juliol 2013].
* ↑ «Charlton fail with Bolanos permit». BBC, 30-08-2006 [Consulta: 5 novembre 2007].
* ↑ «Bolanos would consider move». Sky Sports, 22-08-2012. [Consulta: 22 agost 2012].
* ↑ «Wing men are on Solbakken radar». Express & Star, 23-08-2012. [Consulta: 23 agost 2012].
* ↑ Christian Bolaños a National-Football-Teams.com (anglès)
* ↑ Devji, Farhan. «10 things: Get to know Christian Bolaños». Vancouver Whitecaps FC, 20-01-2016.
# Christian Broadcasting Network

Christian Broadcasting Network (CBN) (en català: Xarxa de Radiodifusió Cristiana) és un canal de televisió cristià evangèlic, fundat pel telepredicador estatunidenc Pat Robertson. La seu central i les instal·lacions de CBN es troben a Virgínia, un estat del Sud dels Estats Units.
Pat Robertson, un predicador evangèlic baptista d'una denominació religiosa que forma part de la Convenció Baptista del Sud, era el propietari d'una empresa d'electrònica a Nova York.
En 1959, després d'estudiar al Seminari Teològic de Nova York, va comprar un vell canal de televisió i va fundar el canal CBN.
CBN retransmet programes per a diferents ministeris cristians: magazins, videos musicals, informatius, documentals, pel·lícules, i sèries de televisió. El programa principal del canal s'anomena The 700 Club, existeix una versió del programa en castellà anomenada Club 700 Hoy.

## Referències

* ↑ «Christian Broadcasting Network» (en anglès).
* ↑ Horace Newcomb, Encyclopedia of Television, Routledge, USA, 2014, p. 1939
* ↑ Randall Herbert Balmer, Encyclopedia of Evangelicalism, Westminster John Knox Press, USA, 2002, p. 157
* ↑ Mark Ward Sr., The Electronic Church in the Digital Age: Cultural Impacts of Evangelical Mass Media [2 volumes]: Cultural Impacts of Evangelical Mass Media, ABC-CLIO, USA, 2015, p. 56
* ↑ George Thomas Kurian, Mark A. Lamport, Encyclopedia of Christianity in the United States, Volume 5, Rowman & Littlefield, USA, 2016, p. 469

## Enllaços externs

* Christian Broadcasting Network (anglès)